עוז זהבי

ביוגרפיה

זהבי נולד בראשון לציון לאבי ויוספה אביו יועץ מס. הוריו עברתו את שם משפחתם מ"גולדשטיין" לשם המשפחה הנוכחי זהבי. בוגר הסטודיו למשחק של יורם לוינשטיין (2006-2009).
התגייס לצה"ל לחטיבת הצנחנים ושירת בחברון. ב-23 בספטמבר 2002, במהלך האינתיפאדה השנייה, הוצב בעמדת שמירה ב"סמטת תנובה" שבין מערת המכפלה לשכונת אברהם אבינו במסגרת אבטחת אירועי סוכות ביישוב היהודי בחברון, כאשר מחבל פתח באש לעברו ולעבר אזרחים בסמוך. זהבי לדבריו לא זיהה את מקורות הירי, הסתתר בעמדה וירה באוויר. בפיגוע נהרג שלמה יצחק שפירא ונפצעו ילדיו וגם זהבי נפצע קלות מרסיסים במרפקו וסבל בעקבותיו מהפרעת דחק פוסט-טראומטית וטופל פסיכולוגית. לאחר האירוע הועמד למשפט צבאי והודח מחטיבת הצנחנים ומתפקידי לוחמה משום שלא קם והסתער לעבר המחבל. בסופו של דבר, לאחר כשנתיים של שירות, זהבי שוחרר מצה"ל על ידי ועדה רפואית.

קריירה

תפקידו הראשון בטלוויזיה היה בתוכנית "אין", בהנחייתן של יעל בר זוהר ומיכל ינאי, אליה ביקש להתקבל כמגיש פינה, אך בסופו של דבר התקבל כמנחה מהמניין. הנחה את תוכנית הנוער "מיי בלוג" במסגרת שידורי "רשת" של ערוץ 2, לצד גיא אריאלי והראפרית שורטי. כמו כן, שיחק בסדרה "איתמר ואני" (הערוץ הראשון), והשתתף בתפקיד אורח בתוכניות "שמש" בתור בן דודה של זואי וב"לנצח עם מיקי ברקוביץ'". בפסח 2007 הנחה יחד עם רונה לי שמעון תוכנית של ערוץ ניקלודאון שנערכה בשמורת הטבע "נאות קדומים".
הוא זכה לפרסום בעיקר בעקבות משחקו בשנים 2007–2010 בסדרת הטלוויזיה "האי", בה גילם את דמותו של סול/צ'יף.
השתתף בארבעה פסטיגלים בין השנים 2008–2011: "תפוס ת'פסטיגל" (2008) לצד ליאת בלו, איתה הופיע עם השיר "אי זוגי"; "קונג פו פסטיגל" (2009) בו הופיע עם השיר "אומץ לב" והיה גם שותף בהלחנתו; "לילה מטורף בפסטיגל" (2010) בתפקיד בילי הנער עם השיר "אל תפסיק ת'גרוב" שאותו כתב והלחין; וב-"i פסטיגל game on" ‏(2011). בחנוכה 2013 השתתף בפעם החמישית בפסטיגל שנקרא "X פסטיגל", בתפקיד יסוד האש.
בשנת 2010 שיחק זהבי בסדרת הדרמה "עספור", בתפקיד איציק בנסולי. בשנת 2010 שיחק גם במיני-סדרה "נבלות" על פי ספרו של יורם קניוק, ובסדרה "חיים אחרים" של "קשת", ששודרה בערוץ 2. כמו כן שיחק באותה שנה בסרט הקולנוע "התגנבות יחידים", בבימויו של דובר קוסאשווילי. באותה שנה נבחר לדוגמן עבור חברת "רנואר", ביחד עם הדוגמנית אור גרוסמן. לאחר מכן דגמן לחברת מאניה ג'ינס.
בשנת 2010 השתתף בסדרה "יום בחיי" שעלה בערוץ 2.
בשנת 2012 לוהק לתפקיד אורח בסדרת הדרמה האמריקאית "סאות'לנד" ברשת האמריקאית TNT, כאריק הנסון. במרץ 2012, נודע שזהבי לוהק לפיילוט לגרסה האמריקאית של סדרת הדרמה "תמרות עשן", אך בהמשך ביטלה רשת ABC את הסדרה. לאחר מכן, השתתף בסרט "הסיפור של יוסי" בבימויו של איתן פוקס, שפתח את התחרות המרכזית בפסטיבל הסרטים טרייבקה בניו יורק.
בשנת 2014 שיחק בתפקיד הראשי בסדרת הדרמה "זגורי אימפריה", בתפקיד אביאל זגורי. באותה שנה שיחק בתפקיד ראשי בסרט האמריקאי "על גבול התנהגות רעה", בו הוא מגלם את ארי, חייל צה"ל ששונא ערבים. כמו כן החל להשתתף בתוכנית הבידור "הכל הולך" בערוץ 2, תוכנית שממנה החל להיעדר לאחר כמה פרקים בשל חזרות למחזמר "שיער". אחר כך נודע שזהבי עזב את הפאנל סופית.
משנת 2015 החל לככב במחזמר "שיער" בתיאטרון הקאמרי, בתפקיד ברגר. בשנה זו שיחק בסרט הישראלי "טוביאנסקי" בתפקיד בנימין – קצין המודיעין בירושלים. באותו שנה שיחק בסדרת הטלוויזיה "ג'וני ואבירי הגליל" בתפקיד ג'וני.
בשנת 2016 שיחק בסרט "ארבע על ארבע", עם אושרי כהן, טל מזרחי, רוני דלומי ואליאנה תדהר. בסרט זה הוא מגלם את מוטי, מנכ"ל חברת אקזיט. באותה שנה שיחק גם בסרט "לעבור את הקיר" בבימויה של רמה בורשטיין, בתפקיד זמר היוצר קשר עם מיכל, שגילמה נועה קולר. זהבי ביצע גם את שיר הנושא של הסרט, "הולך ובא". בחנוכה 2017 הופיע ב"שלושת המוסקטרים".
בשנת 2018 החל לשחק בסדרה יש לה את זה (סדרת טלוויזיה) בתפקיד ליאור אלימלך.
בשנת 2019 החל לשחק בהתיאטרון הקאמרי של תל-אביב לצידם של עמוס תמם, אנריאה שוורץ ששיחקה לצידו בעספור ואנסטסיה פיין בהצגה "קרוב יותר".

חיים אישיים

בשנים 2015–2016 היה זהבי בן זוגה של השחקנית ליהי קורנובסקי, כשבמשך כחמישה חודשים השניים אף היו מאורסים. ללא קשר לביטול החתונה הצהיר בשנה זו זהבי כי הוא בי סקסואל.
זהבי הוא בן זוגה של השחקנית הגר דנון, בתם של השחקנים רמי דנון ותחיה דנון.
בינואר 2019 נולדה בתם הראשונה כרמי.
ב-2015 הפך זהבי לטבעוני אחרי צפייה בתחקיר דבאח בערוץ 2, ובמרץ 2016 נשא את דברי הפתיחה בקונגרס הטבעוני השלישי. באוקטובר 2016 הודה שחזר לאכול בשר.
מתגורר ברמת אביב.